GREEK SUPREME COURT DECISION

Decision ID: 1080/2024
Decision Number: 1080
Decision Year: 2024
Department: Ποινικό (Β Ποιν. Διακ.)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Β' ΠΟΙΝΙΚΟ ΤΜΗΜΑ-(ΩΣ ΣΥΜΒΟΥΛΙΟ) Συγκροτήθηκε από τους Δικαστές: Απόστολο Φωτόπουλο, Προεδρεύοντα Αρεοπαγίτη (ως αρχαιότερο μέλος της συνθέσεως, ο οποίος ορίστηκε με την υπ'αριθμ. 178/2024 πράξη της Πρόεδρου του Αρείου Πάγου), Ευαγγελία Στέργιου, Ελένη Θεοδωρακοπούλου - Εισηγήτρια, Διονυσία Νίκα και Δέσποινα Βασιλοδημητράκη, Αρεοπαγίτες. Συνήλθε ως συμβούλιο σε δημόσια συνεδρίαση στο ακροατήριο του στις 3 και 13 Σεπτεμβρίου 2024, με την παρουσία των Αντεισαγγελέων του Αρείου Πάγου Νικόλαου Δεγαϊτη και Ευδοκίας Πούλου, αντίστοιχα (γιατί κωλύεται η Εισαγγελέας) και της Γραμματέως Ευθυμίας Καλογεροπούλου, για να δικάσει την έφεση του εκκαλούντος-εκζητουμένου S. T. του S. και της B., υπηκόου Τουρκίας, που γεννήθηκε στην Τουρκία στις ...1985, κατοίκου ..., επί της οδού ... και ήδη προσωρινά κρατούμενου στο Σωφρονιστικό Κ. Κ. Κορυδαλλού I, ο οποίος παραστάθηκε μετά του πληρεξουσίου δικηγόρου του Νικολάου Αλετρά, κατά της υπ'αριθμ. 95/2024 απόφασης του Συμβουλίου Εφετών Αθηνών. Το Συμβούλιο Εφετών Αθηνών με την ως άνω απόφασή του γνωμοδότησε υπέρ της εκδόσεως του ανωτέρω στις Δικαστικές Αρχές της Τουρκίας. Κατά της αποφάσεως αυτής ο εκζητούμενος και τώρα εκκαλών, άσκησε την με αριθμό και ημερομηνία 446/21.06.2024 έφεση, για τους λόγους που αναφέρονται σ' αυτήν, η οποία συντάχθηκε ενώπιον της Διευθύντριας του Σωφρονιστικού Καταστήματος Κορυδαλλού Αγγελικής Αυλωνίτη και καταχωρίστηκε στο οικείο πινάκιο με τον αριθμό 662/2024. Προκειμένης συζητήσεως Αφού άκουσε τον εκζητούμενο και τον πληρεξούσιο δικηγόρο του, που με προφορική ανάπτυξη ζήτησαν όσα αναφέρονται στα σχετικά πρακτικά και τον Αντεισαγγελέα ο οποίος πρότεινε να γίνει τυπικά δεκτή και να απορριφθεί, κατ' ουσία, ως αβάσιμη, η με αριθμ.446/21.06.2024 έφεση.

Judges: Απόστολο Φωτόπουλο, Ευαγγελία Στέργιου, Ελένη Θεοδωρακοπούλου - Εισηγήτρια, Διονυσία Νίκα, Δέσποινα Βασιλοδημητράκη

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Β' ΠΟΙΝΙΚΟ ΤΜΗΜΑ-(ΩΣ ΣΥΜΒΟΥΛΙΟ) Συγκροτήθηκε από τους Δικαστές: Απόστολο Φωτόπουλο, Προεδρεύοντα Αρεοπαγίτη (ως αρχαιότερο μέλος της συνθέσεως, ο οποίος ορίστηκε με την υπ'αριθμ. 178/2024 πράξη της Πρόεδρου του Αρείου Πάγου), Ευαγγελία Στέργιου, Ελένη Θεοδωρακοπούλου - Εισηγήτρια, Διονυσία Νίκα και Δέσποινα Βασιλοδημητράκη, Αρεοπαγίτες. Συνήλθε ως συμβούλιο σε δημόσια συνεδρίαση στο ακροατήριο του στις 3 και 13 Σεπτεμβρίου 2024, με την παρουσία των Αντεισαγγελέων του Αρείου Πάγου Νικόλαου Δεγαϊτη και Ευδοκίας Πούλου, αντίστοιχα (γιατί κωλύεται η Εισαγγελέας) και της Γραμματέως Ευθυμίας Καλογεροπούλου, για να δικάσει την έφεση του εκκαλούντος-εκζητουμένου S. T. του S. και της B., υπηκόου Τουρκίας, που γεννήθηκε στην Τουρκία στις ...1985, κατοίκου ..., επί της οδού ... και ήδη προσωρινά κρατούμενου στο Σωφρονιστικό Κ. Κ. Κορυδαλλού I, ο οποίος παραστάθηκε μετά του πληρεξουσίου δικηγόρου του Νικολάου Αλετρά, κατά της υπ'αριθμ. 95/2024 απόφασης του Συμβουλίου Εφετών Αθηνών. Το Συμβούλιο Εφετών Αθηνών με την ως άνω απόφασή του γνωμοδότησε υπέρ της εκδόσεως του ανωτέρω στις Δικαστικές Αρχές της Τουρκίας. Κατά της αποφάσεως αυτής ο εκζητούμενος και τώρα εκκαλών, άσκησε την με αριθμό και ημερομηνία 446/21.06.2024 έφεση, για τους λόγους που αναφέρονται σ' αυτήν, η οποία συντάχθηκε ενώπιον της Διευθύντριας του Σωφρονιστικού Καταστήματος Κορυδαλλού Αγγελικής Αυλωνίτη και καταχωρίστηκε στο οικείο πινάκιο με τον αριθμό 662/2024. Προκειμένης συζητήσεως Αφού άκουσε τον εκζητούμενο και τον πληρεξούσιο δικηγόρο του, που με προφορική ανάπτυξη ζήτησαν όσα αναφέρονται στα σχετικά πρακτικά και τον Αντεισαγγελέα ο οποίος πρότεινε να γίνει τυπικά δεκτή και να απορριφθεί, κατ' ουσία, ως αβάσιμη, η με αριθμ.446/21.06.2024 έφεση.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Η από 21-6-2024, με αριθμό 446/2024 έφεση του εκζητούμενου S. T. του S. και της B., υπηκόου Τουρκίας και ήδη προσωρινά κρατούμενου στο Σωφρονιστικό Κατάστημα Κορυδαλλού Ι, κατά της υπ` αρ. 95/18-6-2024 απόφασης του Συμβουλίου Εφετών Αθηνών, με την οποία αυτό γνωμοδότησε υπέρ της έκδοσης του στις αρμόδιες αρχές της Δημοκρατίας της Τουρκίας, προκειμένου να δικαστεί για τα αδικήματα της "Απάτης με σκοπό τη λήψη ασφαλιστικού ανταλλάγματος", της "Ίδρυσης οργάνωσης με σκοπό τη τέλεση εγκλημάτων", της "Κλοπής με τη χρήση απομιμούμενου κλειδιού", της "Απάτης με σκοπό τη λήψη ασφαλιστικού ανταλλάγματος", της "Κατασκευής εγκλήματος", της "Απάτης ελεύθερων επαγγελματιών", της "Απάτης με στόχο τη λήψη δανείου που δεν θα έπρεπε να χορηγηθεί από τράπεζες ή πιστωτικά ιδρύματα", και διέταξε τη διατήρηση της κράτησης αυτού μέχρι την παράδοσή του στις ως άνω Αρχές, έχει ασκηθεί με δήλωσή του ενώπιον της Διευθύντριας του ανωτέρω Σωφρονιστικού Καταστήματος Κορυδαλλού, νομότυπα και εμπρόθεσμα, σύμφωνα με τις διατάξεις των άρθρων 451 παρ. 1, 462, 463, 474 παρ. 1 και 4 του Κ.Π.Δ. Πρέπει, επομένως, να γίνει τυπικά δεκτή και να ερευνηθεί περαιτέρω κατ`ουσίαν. Από τη διάταξη του άρθρου 502 παρ. 2 Κ.Ποιν.Δ. προκύπτει, ότι το μεταβιβαστικό αποτέλεσμα της εφέσεως προσδιορίζεται από την έκταση και το περιεχόμενο των λόγων της, στην έρευνα των οποίων περιορίζεται το δευτεροβάθμιο δικαστήριο, που έχει εξουσία να κρίνει επί εκείνων μόνο των μερών της πρωτόδικης αποφάσεως, στα οποία αναφέρονται οι προβαλλόμενοι από τον εκκαλούντα λόγοι εφέσεως, οι οποίοι διατυπώνονται στη συντασσόμενη συναφώς, κατά το άρθρ. 474 παρ. 2 Κ.Ποιν.Δ., έκθεση εφέσεως. Τούτο ισχύει και επί του ενδίκου μέσου της εφέσεως ενώπιον του αρμόδιου, κατ` άρθρ. 451 παρ. 1 Κ.Π.Δ., Τμήματος του Αρείου Πάγου εναντίον της περί εκδόσεως αλλοδαπού αποφάσεως του Συμβουλίου Εφετών. Περαιτέρω, κατά το άρθρο 28 παρ. 1 εδ. α` του Συντάγματος, οι γενικά παραδεδεγμένοι κανόνες του διεθνούς δικαίου, καθώς και οι διεθνείς συμβάσεις, από την επικύρωση τους με νόμο και τη θέση τους σε ισχύ σύμφωνα με τους όρους καθεμιάς, αποτελούν αναπόσπαστο μέρος του εσωτερικού ελληνικού δικαίου και υπερισχύουν από κάθε άλλη αντίθετη διάταξη νόμου, κατά δε το άρθρο 436 του Κ.Ποιν.Δ. (παρ. 1) αν δεν υπάρχει σύμβαση, οι όροι και η διαδικασία της εκδόσεως αλλοδαπών εγκληματιών ρυθμίζονται υπό τον όρο της αμοιβαιότητας από τις διατάξεις των επόμενων άρθρων (ήτοι των άρθρων 437-457 Κ.Ποιν.Δ.), οι οποίες (παρ. 2) εφαρμόζονται ακόμη και αν υπάρχει σύμβαση, αν δεν έρχονται σε αντίθεση με αυτή, καθώς και στα σημεία που δεν προβλέπει η σύμβαση. Τέτοια σύμβαση, την οποία έχουν κυρώσει η Ελλάδα στις 6-5-1961 με το Ν. 4165/1961 και η Δημοκρατία της Τουρκίας στις 7-1-1960, είναι η από 13-12-1957 Ευρωπαϊκή Σύμβαση Εκδόσεως (Ε.Σ.Ε.), που υπογράφηκε στο Παρίσι και διέπει το δίκαιο της εκδόσεως μεταξύ των κρατών τούτων. Ειδικότερα, στο άρθρο 2 παρ. 1 της Ε.Σ.Ε. ορίζεται, ότι η έκδοση ενεργείται για πράξεις που τιμωρούνται από τους νόμους, τόσο του κράτους, που ζητεί την έκδοση, όσο και του κράτους, από το οποίο ζητείται αυτή, με ποινή στερητική της ελευθερίας ή με μέτρο ασφαλείας ενός τουλάχιστον έτους, ως προς το ανώτατο όριο, ή με αυστηρότερη ποινή, ενώ, όταν υπήρξε καταδίκη σε ποινή ή επιβλήθηκε μέτρο ασφαλείας στο έδαφος του αιτούντος κράτους, η σχετική κύρωση πρέπει να είναι τεσσάρων μηνών κατ` ελάχιστο όριο. Στο άρθρο 12 της Συμβάσεως αυτής, με τον τίτλο "αιτήσεις και δικαιολογητικά", ορίζεται ότι (παρ. 1) η αίτηση, με την οποία ζητείται η έκδοση, αν δεν έχει συμφωνηθεί με απευθείας συνεννόηση μεταξύ των μερών άλλο μέσο, πρέπει να είναι έγγραφη και να υποβληθεί μέσω της διπλωματικής οδού και (παρ. 2) για την υποστήριξή της πρέπει να προσκομιστούν: α) το πρωτότυπο ή επίσημο αντίγραφο είτε εκτελεστής δικαστικής αποφάσεως είτε εντάλματος συλλήψεως ή άλλης πράξεως, που έχει την ίδια ισχύ και που έχει εκδοθεί κατά τους τύπους, που καθορίζονται από τη νομοθεσία του αιτούντος κράτους, β) έκθεση με προσδιορισμό των αξιόποινων πράξεων, για τις οποίες ζητείται η έκδοση, του τόπου και του χρόνου διαπράξεώς τους, του νομικού χαρακτηρισμού τους και της παραπομπής στις νομοθετικές διατάξεις, που έχουν εφαρμογή, οι οποίες πρέπει να εμφανίζονται κατά το δυνατόν ακριβέστερα και γ) αντίγραφο των διατάξεων, που προβλέπουν την πράξη ή, αν αυτό δεν είναι εφικτό, δήλωση για το εφαρμοστέο δίκαιο, καθώς και ο κατά το δυνατό ακριβέστερος καθορισμός του εκζητούμενου προσώπου και κάθε άλλη πληροφορία, που μπορεί να καθορίσει την ταυτότητα και την εθνικότητά του. Ακόμη, κατά τις διατάξεις των άρθρων 3, 4, 5, 9 και 10 της άνω Συμβάσεως, η έκδοση είναι ανεπίτρεπτη, αν πρόκειται για πολιτικές πράξεις και συναφείς με τέτοιες πράξεις παραβάσεις, αν η σχετική αίτηση για την έκδοση αποβλέπει στη δίωξη του εκζητουμένου για πολιτικά, φυλετικά ή θρησκευτικά του φρονήματα, αν η θέση του ατόμου διατρέχει κίνδυνο να επιδεινωθεί εξαιτίας κάποιου από τους παραπάνω λόγους, αν αφορά στρατιωτικές και φορολογικές παραβάσεις, αν αφορά άτομο, που δικάστηκε ήδη οριστικά από τις αρμόδιες αρχές του κράτους παρά του οποίου ζητείται η έκδοση για την πράξη ή τις πράξεις, για τις οποίες ζητείται αυτή και, αν κατά τη νομοθεσία της αιτούσας χώρας ή εκείνης, προς την οποία υποβάλλεται η αίτηση έλαβε χώρα παραγραφή της πράξεως. Επίσης, το αρμόδιο δικαιοδοτικό όργανο, που αποφαίνεται για την έκδοση, δεν έχει εξουσία να ερευνήσει την συνδρομή ή μη στοιχείων ενοχής του εκζητουμένου ούτε τη νομιμότητα των εσωτερικών δικονομικών διαδικασιών του εκζητούντος κράτους, αφού ούτε από τη διάταξη του άρθρου 12 παρ. 2 της Ε.Σ.Ε., που ορίζει εξαντλητικά τα συγκεκριμένα στοιχεία και δικαιολογητικά, που πρέπει να συνοδεύουν την αίτηση για τη στήριξη και τη δικαστική αξιολόγησή της, ούτε από άλλη διάταξη της Ε.Σ.Ε. προβλέπεται και η επισύναψη αποδεικτικών στοιχείων της ενοχής του εκζητουμένου (ΑΠ 532/2019, ΑΠ 1487/2019, ΑΠ 1324/2017), όπως απαιτείται από τις αντικείμενες στη Σύμβαση αυτή διατάξεις των άρθρων 443 παρ. 1 και 450 παρ. 2 του ΚΠΔ (ΑΠ 104/2012). Ακόμη, κατά το άρθρο 438 Κ.Ποιν.Δ., η έκδοση απαγορεύεται και αν ακόμη συναινεί ο εκζητούμενος: α) αν πρόκειται για δράστη που κατά τον χρόνο τέλεσης της πράξης ήταν ημεδαπός, β) αν υπάρχει δικαιοδοσία των ελληνικών δικαστικών αρχών σύμφωνα με τους ελληνικούς νόμους, γ) αν πρόκειται για έγκλημα που κατά τους ελληνικούς νόμους χαρακτηρίζεται ως πολιτικό, στρατιωτικό, φορολογικό ή του τύπου, ή διώκεται μόνο ύστερα από έγκληση αυτού που αδικήθηκε, ή όταν από τις περιστάσεις προκύπτει ότι η έκδοση ζητείται για λόγους πολιτικούς, δ) αν σύμφωνα με τους νόμους του κράτους που ζητεί την έκδοση ή του Ελληνικού Κράτους ή του κράτους, όπου τελέστηκε το έγκλημα, έχει προκύψει ήδη πριν από την απόφαση για την έκδοση νόμιμος λόγος που εμποδίζει τη δίωξη ή την εκτέλεση της ποινής ή αποκλείει ή εξαλείφει το αξιόποινο ε) αν πιθανολογείται, ότι ο εκζητούμενος θα διωχθεί στο κράτος στο οποίο παραδίδεται για πράξη διαφορετική από εκείνη για την οποία ζητείται η έκδοση, στ) αν πιθανολογείται ότι θα υποβληθεί σε διακρίνουσα μεταχείριση για λόγους φυλετικούς, θρησκευτικούς, πολιτικούς ή εξ αιτίας της εθνικότητάς του ή ότι θα υποβληθεί σε μεταχείριση αντίθετη προς την ανθρώπινη αξιοπρέπεια και ότι θα διακυβευτούν τα ανθρώπινα δικαιώματά του, ζ) αν κατά το δίκαιο του εκζητούντος κράτους προβλέπεται για την αξιόποινη πράξη η ποινή του θανάτου και η) αν ο εκζητούμενος καταδικάστηκε ερήμην χωρίς να κλητευθεί. Περαιτέρω κατά το άρθρο 450 παρ. 1 Κ.Ποιν.Δ., σε συνδυασμό με το άρθρ. 438 περ. δ` του ίδιου Κώδικα, το συμβούλιο γνωμοδοτεί αιτιολογημένα για την αίτηση της εκδόσεως και αποφαίνεται για το αν εκείνος που έχει συλληφθεί είναι το ίδιο πρόσωπο με εκείνο που εκζητείται, αν υπάρχουν τα απαιτούμενα για την έκδοση δικαιολογητικά έγγραφα, αν το έγκλημα που αποδίδεται στον εκζητούμενο ή για το οποίο αυτός έχει καταδικαστεί είναι από εκείνα, για τα οποία επιτρέπεται η έκδοση και αν έχει προκύψει λόγος, που εμποδίζει τη δίωξη ή την εκτέλεση της ποινής ή αποκλείει ή εξαλείφει το αξιόποινο(ΑΠ 1658/2022, ΑΠ 480/2020 ) . Στην προκειμένη περίπτωση από τα πρακτικά της εκκαλουμένης απόφασης, όλα τα έγγραφα της δικογραφίας, από τα οποία τα ξενόγλωσσα προσκομίζονται σε επίσημη μετάφραση και από όσα εξέθεσε ο εκζητούμενος και ο συνήγορός του προφορικά ενώπιον του Αρείου Πάγου, αποδεικνύονται τα ακόλουθα: Το Υπουργείο Δικαιοσύνης, με το υπ' αριθμ. πρωτ. 19434 από 12-04- 2023 έγγραφο του, σε συνέχεια του υπ' αρ. οικ. 13878 ΠΦΕ 7555 από 22-03- 2023 εγγράφου του, επικαλούμενο την Ευρωπαϊκή Σύμβαση περί εκδόσεως εγκληματιών, που κυρώθηκε από την Ελλάδα (Ν. 4165/1961) και την Τουρκία και τις διατάξεις των άρθρων 436 επ. ΚΠΔ, διαβίβασε στον Εισαγγελέα Εφετών Αθηνών το υπ' αριθμ Ε 82323809-2019/397 από 20.01.2023 αίτημα έκδοσης του 15ου Κακουργιοδικείου της Μπακίρκιοϊ (Βakirkoy) της Τουρκίας, με τα συνημμένα σε αυτό δικαιολογητικά έγγραφα σε επίσημη μετάφραση στην ελληνική γλώσσα, με τα οποία ζητείται από τις Αρχές της Δημοκρατίας της Τουρκίας η έκδοση του προαναφερόμενου εκζητουμένου, ο οποίος διώκεται με το υπ' αριθ. 2019/397Ε από 20-01-2023 Ένταλμα Σύλληψης του 15ου Κακουργιοδικείου της Μπακίρκιοϊ, (Βakirkoy) Τουρκίας, προκειμένου να δικαστεί για τα αδικήματα της "Απάτης με σκοπό τη λήψη ασφαλιστικού ανταλλάγματος", της "Ίδρυσης οργάνωσης με σκοπό τη τέλεση εγκλημάτων", της "Κλοπής με τη χρήση απομιμούμενου κλειδιού", της "Απάτης με σκοπό τη λήψη ασφαλιστικού ανταλλάγματος", της "Κατασκευής εγκλήματος", της "Απάτης ελεύθερων επαγγελματιών", της "Απάτης με στόχο τη λήψη δανείου που δεν θα έπρεπε να χορηγηθεί από τράπεζες ή πιστωτικά ιδρύματα", όπως προβλέπονται και τιμωρούνται από τα άρθρα 158§1§§ι, 158§3 (8 φορές) του Τουρκικού Ποινικού Κώδικα, τα άρθρα 158§3,35 (8 φορές) του Τουρκικού Ποινικού Κώδικα, τα άρθρα 158§1 §§ια, 158§3 (8 φορές) του Τουρκικού Ποινικού Κώδικα, το άρθρο 271 § 1 (15 φορές) του ΤΠΚ, το άρθρο 220§1 του ΤΠΚ με τις ενδείξεις του άρθρου 220§5 του ΤΠΚ, το άρθρο 158§1§§θ του ΤΠΚ, το άρθρο 142§2§§δ,2 του ΤΠΚ, τα άρθρα 271 §1 (20 φορές), 158§1§§ια, 158§3 (10 φορές), 158§1§§ι, 158§3 (16 φορές), 158§1§§ια, 158§3, 35 (13 φορές), 53, 58 και 63 του Τουρκικού Ποινικού Κώδικα, πράξεις αξιόποινες και κατά την ελληνική ποινική νομοθεσία (άρθρα 386 και 372 του Π.Κ.). Ο ανωτέρω εκζητούμενος συνελήφθη στις 13-04-2024, δυνάμει της υπ' αριθμ. 19/13-04-2024 Εντολής Προσωρινής Σύλληψης της Εισαγγελέως Εφετών Αθηνών. Ο Εισαγγελέας, με το υπ' αριθ. πρωτ. ΕΚΔ 54340 ΦΕ118/2023 από 19- 04-2024 έγγραφο, διαβίβασε τα σχετικά δικαιολογητικά στον Πρόεδρο Εφετών Αθηνών, για την έκδοση εντάλματος σύλληψης του ανωτέρω εκζητουμένου. Ο Πρόεδρος Εφετών Αθηνών εξέδωσε το υπ' αρ. 61/2024 από 19-04-2024 Ένταλμα Σύλληψης κατά του ανωτέρω εκζητουμένου, δυνάμει του οποίου, αυτός φυλακίστηκε, την 22-04-2024, στο Σωφρονιστικό Κατάστημα Κορυδαλλού Ι, όπως προκύπτει από τη σχετική έκθεση φυλάκισης της Γραμματέως της ανωτέρω φυλακής, με αριθμ. πρωτ. 23874/22-04-2024, η οποία διαβιβάστηκε, με τα απαραίτητα δικαιολογητικά, στον Πρόεδρο Εφετών Αθηνών, δια του υπ αριθμ. πρωτ. ΕΚΔ 54412/ΦΕ118/23 εγγράφου του Εισαγγελέα Εφετών Αθηνών. Κατόπιν τούτου, ο Πρόεδρος όρισε δικάσιμο, προς συζήτηση της προκείμενης υπόθεσης την 21 Μαΐου 2024 κατά την οποία το Συμβούλιο, με την υπ' αριθμ. 77/21-05-2024 απόφασή του, ανέβαλε την έκδοση οριστικής απόφασης, προκειμένου να ζητηθούν από τις αρμόδιες Αρχές και να ληφθούν εντός προθεσμίας δεκαπέντε (15) ημερών συμπληρωματικές πληροφορίες, με τις οποίες να εξειδικεύονται επαρκώς οι συνθήκες τέλεσης των αποδιδόμενων στον εκζητούμενο αδικημάτων. Ακολούθως, ο Εισαγγελέας Εφετών Αθηνών, με το υπ' αριθ. πρωτ. ΕΚΔ 544128 ΦΕ118/23 από 04-06-2024 έγγραφο του, διαβίβασε τα απαραίτητα δικαιολογητικά στο Συμβούλιο Εφετών Αθηνών, το οποίο με την προσβαλλόμενη απόφαση του γνωμοδότησε υπέρ της έκδοσης του στις αρμόδιες αρχές της Τουρκίας και διατήρησε την κράτησή του μέχρις ολοκληρώσεως της διαδικασίας εκδόσεως αυτού προς την εκζητούσα Αρχή. Ειδικότερα, οι αξιόποινες ως άνω πράξεις που αποδίδονται στον εκζητούμενο, σύμφωνα με το ανωτέρω έγγραφο αίτημα του 15ου Κακουργιοδικείου της Μπακίρκιοϊ, (Βakirkoy) Τουρκίας, φέρουν χρόνο τέλεσης τα έτη 2017 - 2018, τόπο τέλεσης την Avcilar/Instabul και περιγράφονται ως εξής: ''ΣΤΟΙΧΕΙΑ ΠΕΡΙ ΤΕΛΕΣΗΣ ΤΟΥ ΕΓΚΛΗΜΑΤΟΣ: Ο κατηγορούμενος Σ. Τ., ήταν διοικητικό στέλεχος της εγκληματικής οργάνωσης, είχε άμεση επαφή με τον Ι. Μ. ηγέτη της εγκληματικής οργάνωσης και τον Φ. Ο., έτερο μέλος της ίδιας οργάνωσης, εκτελούσε τις οικονομικές υποθέσεις της οργάνωσης, οι κατηγορούμενοι ενεργώντας από κοινού, αγόραζαν με πολύ χαμηλές τιμές τα αυτοκίνητα που εμπλέκονταν σε θανατηφόρα τροχαία ατυχήματα ή ατυχήματα με τραυματισμούς ή με σοβαρές υλικές ζημιές ή τα αυτοκίνητα που δεν υπήρχε πια δυνατότητα να επισκευαστούν ή ακόμα τα αυτοκίνητα που είχαν κάνει πάρα πολλά χιλιόμετρα και η επισκευή τους κόστιζε πολλά χρήματα. Για να αποτρέψουν όμως στη διερεύνηση του ιστορικού ζημιών των οχημάτων, σε σύντομο χρονικό διάστημα πουλούσαν τα αυτοκίνητα ο ένας στον άλλον μέσω συμβολαίων που συντάσσονταν στον συμβολαιογράφο. Τα αυτοκίνητα που αγόραζαν με πολύ χαμηλές τιμές, με τη βοήθεια των γνωστών γκαλεριστών, έπαιρναν δάνεια, έκαμναν ασφαλιστήρια συμβόλαια, αργότερα ενοικίαζαν άλλα αυτοκίνητα στο ίδιο μοντέλο με τα κατεστραμμένα αυτοκίνητα, των οποίων τις πινακίδες έβαζαν στα ενοικιαζόμενα αυτοκίνητα και περνούσαν από τις κρεμαστές γέφυρες και αυτοκινητόδρομους και παίρνοντας βενζίνη από σταθμούς υγρών καυσίμων για να καταγραφούν οι πινακίδες στο σύστημα αυτοματισμού, κυκλοφορούσαν επίτηδες εκεί που υπήρξαν κάμερες στους δρόμους για να καταγράφονται οι πινακίδες και στη συνέχεια κατήγγελναν στην αστυνομία δήθεν ότι τα αυτοκίνητα αυτά είχαν κλαπεί. Το επόμενο βήμα τους ήταν η προσφυγή στην ασφαλιστική εταιρεία για να πάρουν το κόστος ασφάλειας ή να μην πληρώσουν τα δάνεια που είχαν πάρει εξαρχής. Ο σκοπός τους ήταν να αποκομίσουν οικονομικό όφελος". Περαιτέρω, οι συνθήκες τέλεσης των πράξεων αυτών εξειδικεύονται στο υπ' αριθμ. 2019/397 Ε από 28.5.2024 έγγραφο των Αρχών της Τουρκίας που διαβιβάσθηκε, στην Εισαγγελία Εφετών Αθηνών, με σκοπό την παροχή σχετικών συμπληρωματικών στοιχείων, που ζητήθηκαν με την υπ' αριθμ. 77/2024 απόφαση του ως άνω Συμβουλίου. Συγκεκριμένα, κατά τα ειδικότερα διαλαμβανόμενα στο έγγραφο αυτό: "Διαπιστώθηκε πως ο κατηγορούμενος Σ. Τ. είναι κυβερνήτης μίας εγκληματικής οργάνωσης βασιζόμενη σε απάτες. Η εν λόγω εγκληματική οργάνωση έλαβε μέρος σε 47 διαφορετικές εγκληματικές πράξεις. Στα πλαίσια αυτά, εξαπάτησε 12 ασφαλιστικές εταιρείες, 5 τράπεζες και 2 νόμιμα πρόσωπα, με αποτέλεσμα να προκαλέσει συνολική ζημία των δύο εκατομμυρίων πεντακοσίων είκοσι τριών χιλιάδων διακοσίων τριών κόμμα μηδέν πέντε (2.523.203,05) Λιρών Τουρκίας. Η αναφερόμενη εγκληματική οργάνωση, τα οχήματα που είχαν υποστεί μεγάλες ζημίες, των οποίων οι ζημίες δεν καταγράφονταν στο σύστημα, αγόραζε αυτά από την αγορά σε τιμές σκραπ, στη συνέχεια τα οχήματα αυτά πωλούσαν μέσω των συμβολαιογράφων στα μέλη της οργάνωσης, έπαιρναν δάνεια από τράπεζες για αυτές τις πωλήσεις και εξασφάλιζαν ασφαλιστήρια συμβόλαια από διάφορες ασφαλιστικές εταιρείες για τα οχήματα. Στην πορεία εδήλωναν στην αστυνομία ότι είχαν κλαπεί τα οχήματα αυτά και έπαιρναν χρήματα αποζημίωση από τις ασφαλιστικές εταιρείες, αλλά ταυτόχρονα και δεν πλήρωναν και τα δάνεια που είχαν εξασφαλίσει από τις τράπεζες. Ισχυρίζεται ότι ετέλεσαν με τον ως άνω αναφερόμενο τρόπο το έγκλημα απάτης και κατασκευής εγκλημάτων". Όλες οι ανωτέρω πράξεις, που αποδίδονται στον εκζητούμενο, προβλέπονται, κατά τα ως άνω, από τον τουρκικό Ποινικό Κώδικα και τιμωρούνται, σύμφωνα με αυτόν, με ποινές στερητικές της ελευθερίας ανώτατου ορίου μεγαλύτερου του έτους. Κατά δε το ελληνικό ποινικό δίκαιο, η, υπό τα προπεριγραφόμενα πραγματικά περιστατικά, συμπεριφορά του εκζητουμένου στοιχειοθετεί, καταρχάς, την ειδική υπόσταση των αδικημάτων της κλοπής (άρθρο 372 ΠΚ) και της κακουργηματικής απάτης, με προκληθείσα ζημία άνω των 120.000 ευρώ (άρθρο 386 παρ. 1 εδ. β ΠΚ), πράξεις, που επίσης, τιμωρούνται, από τον ελληνικό ποινικό κώδικα, με ποινές στερητικές της ελευθερίας ανώτατου ορίου μεγαλύτερου του έτους. Ειδικότερα, ως προς το ως άνω το αδίκημα της απάτης, η τελευταία φέρει χαρακτήρα κακουργηματικό, δοθέντος ότι το ποσό των 2.523.203,05 λιρών Τουρκίας (που, σύμφωνα με τα ανωτέρω εκτιθέμενα στο προαναφερόμενο υπ' αριθμ. 2019/397Ε από 28.5.2024 έγγραφο των Τουρκικών Αρχών, αποτελεί την επελθούσα, εκ της ως άνω, εκ μέρους του εκζητουμένου, αξιόποινης πράξης της απάτης, συνολική ζημία), με βάση την ισοτιμία της τουρκικής λίρας - ευρώ, κατά το χρόνο τέλεσης του αδικήματος αυτού, ο οποίος είναι και ο κρίσιμος για τη σχετική μετατροπή, υπερβαίνει το ποσό των 120.000 ευρώ. Επομένως, ο ισχυρισμός του εκζητουμένου ότι η αποδιδόμενη σε αυτόν απάτη, κατά τις διατάξεις του ελληνικού ποινικού δικαίου, είναι πλημμεληματική, διότι το ποσό των 2.523.203,05 λιρών Τουρκίας, βάσει της τρέχουσας ισοτιμίας συναλλάγματος, ισοδυναμεί με 72.000 ευρώ, ήτοι ποσό μικρότερο των 120.000 ευρώ, τυγχάνει απορριπτέος, ως αβάσιμος. Συνακόλουθα και δοθέντος ότι, για την ανωτέρω αξιόποινη πράξη, η προβλεπομένη, κατά τον ελληνικό Ποινικό Κώδικα, ποινή είναι η κάθειρξη έως 10 έτη (άρθρο 386 ΠΚ, ως ίσχυε πριν την αντικατάστασή του από το ν. 4619/2019, που, λαμβανομένου υπόψη του χρόνου τέλεσης της, εφαρμόζεται ως επιεικέστερο, κατ' άρθρο 2 ΠΚ), αβάσιμος και, ως εκ τούτου, απορριπτέος τυγχάνει και ο ισχυρισμός του εκζητουμένου ότι δεν είναι δυνατή η έκδοση του για το ως άνω αδίκημα. Περαιτέρω, ως προς την ανωτέρω αξιόποινη πράξη της κλοπής, η τελευταία, δοθέντος ότι από τον φερόμενο χρόνο τελέσεως της (έτη 2017 - 2018), έχει παρέλθει, χρονικό διάστημα μεγαλύτερο της πενταετίας, έχει υποπέσει, σύμφωνα με το ελληνικό ποινικό δίκαιο, σε παραγραφή (άρθρο 111 παρ. 1, 3 ΠΚ), με αποτέλεσμα να μην είναι επιτρεπτή η έκδοση του εκζητουμένου, για την ως άνω πράξη, κατ' άρθρο 10 της Ευρωπαϊκής Σύμβασης Έκδοσης. Τούτο όμως, καθώς και το γεγονός ότι αποδίδονται στον εκζητούμενο και άλλα αδικήματα, πλημμεληματικού χαρακτήρα κατά τον Τουρκικό Ποινικό Νόμο, δεν έχει καμία έννομη συνέπεια, αφού, ως έχει ήδη προεκτεθεί, η ανωτέρω περιγραφείσα συμπεριφορά του εκζητουμένου σταχυολογείται ποινικά, κατά το ελληνικό δίκαιο, ως κακουργηματική απάτη, η οποία αρκεί και από μόνη της, με τη συνδρομή και των λοιπών προϋποθέσεων της Ευρωπαϊκής Σύμβασης Έκδοσης, να δικαιολογήσει την έκδοση του εκζητουμένου. Περαιτέρω η ένδικη αίτηση έκδοσης συνοδεύεται, κατ' άρθρο 12 της Ευρωπαϊκής Σύμβασης Έκδοσης, από τα εξής αλλοδαπά έγγραφα, μεταφρασμένα επίσημα στην ελληνική γλώσσα: α)το από 20.1.2023 και με αριθμ. δικ. 2019/397 Ε ένταλμα σύλληψης του 15ου Κακουργιοδικείου Μπακιρκιόι Τουρκίας, που έχει εκδοθεί, σε βάρος του εκζητούμενου, για τα ως άνω αδικήματα και β)το κείμενο των κρίσιμων ποινικών διατάξεων του τουρκικού Ποινικού Κώδικα, που προβλέπουν και τιμωρούν τα αδικήματα αυτά, ενώ στην ανωτέρω από 20.01.2023 (αριθμ. δικ. Ε 82323809-2019/397) αίτηση έκδοσης του 15ου Κακουργιοδικείου της Μπακίρκιοϊ περιγράφονται οι συνθήκες τελέσεως των ως άνω αδικημάτων, όπως ο χρόνος, ο τόπος και οι λοιπές περιστάσεις, καθώς και η συμμετοχή του εκζητούμενου στη διάπραξη αυτών (συνθήκες που, περαιτέρω, προσδιορίζονται ειδικότερα στο υπ' αριθμ. 2019/397Ε από 28.5.2024 έγγραφο των Τουρκικών Αρχών), και ο κατά το νόμο χαρακτηρισμός τους και γ)τα στοιχεία του εκζητούμενου που πιστοποιούν και καθορίζουν την ταυτότητα και την εθνικότητα του, για τα οποία επισυνάπτεται σχετικό πιστοποιητικό οικογενειακής κατάστασης. Συνεπώς προσκομίζονται όλα τα αναγκαία για την υποστήριξη της αίτησης έγγραφα δικαιολογητικά, που προβλέπονται από τις προδιαληφθείσες διατάξεις του άρθρου 12 της Ευρωπαϊκής Σύμβασης Εκδόσεως (Ε.Σ.Ε.), από τα οποία προκύπτει ότι συντρέχουν όλες οι νόμιμες προϋποθέσεις για την έκδοση του εκκαλούντος. Εξάλλου, από όλα τα προαναφερόμενα έγγραφα, προέκυψε ότι ο συλληφθείς S. T. του S. και της B., που γεννήθηκε, στις 1.10.1985, στην Τουρκία, υπήκοος Τουρκίας και ήδη κρατούμενος, είναι το ίδιο πρόσωπο με εκείνο που ζητείται η έκδοση, γεγονός που και ο ίδιος, άλλωστε, επιβεβαίωσε κατά την προσαγωγή του, ενώπιον της Αντιεισαγγελέως Εφετών Αθηνών, στις 15.4.2024, όταν και δήλωσε ότι δεν επιθυμεί να εκδοθεί στις αρχές της Τουρκίας, σύμφωνα με τα σχετικά διαλαμβανόμενα στην από 15-4-2023 "Έκθεση προσαγωγής και βεβαιώσεως ταυτότητας (άρθρο 446 Κ.Π.Δ.)", δήλωση που επανέλαβε και ενώπιον του Αρείου Πάγου. Ουδόλως δε προέκυψε ότι η έκδοση του ανωτέρω ζητείται για πολιτικό, στρατιωτικό, φορολογικό έγκλημα ή του τύπου ή για λόγους φυλετικών, θρησκευτικών, πολιτικών ή εθνικών του φρονημάτων, απορριπτομένου ως αβάσιμου του αόριστου ισχυρισμού του ότι η ιδεολογική του τοποθέτηση με τον πολιτικό συνδυασμό του ... θα θέσει σε κίνδυνο τη ζωή του. Εξάλλου δεν προέκυψε ότι στην Τουρκία υφίστανται δυσμενείς συνθήκες κράτησης των κρατουμένων για εγκλήματα του κοινού ποινικού δικαίου. Επίσης δεν προέκυψε ότι αυτός αθωώθηκε ή καταδικάστηκε στην Ελλάδα για τα προεκτεθέντα αδικήματα, ότι υφίσταται κίνδυνος, σε περίπτωση εκδόσεώς του, να στερηθεί των εγγυήσεων μιας δίκαιης δίκης από αμερόληπτο και ανεξάρτητο δικαστήριο, ή ότι πρόκειται να διωχθεί για πράξεις διαφορετικές από εκείνες, για τις οποίες ζητείται η έκδοσή του. Επίσης, ουδείς νόμιμος λόγος προέκυψε που να εμποδίζει τη δίωξη ή να αποκλείει ή εξαλείφει το αξιόποινο, όπως η παραγραφή, δοθέντος ότι το ανωτέρω αδίκημα της κακουργηματικής απάτης με φερόμενο χρόνο τελέσεως τα έτη 1017 - 2018, δεν έχει παραγραφεί, ούτε κατά το τουρκικό δίκαιο (βλ. τη σχετική αναφορά στο αίτημα έκδοσης, σύμφωνα με την οποία, λαμβάνοντας υπόψη την ημερομηνία του εγκλήματος και τα αίτια που διακόπτουν την παραγραφή, ο χρόνος παραγραφής για την κατηγορία θα συμπληρωθεί το έτος 2040), ούτε κατά τις διατάξεις του ελληνικού ποινικού νόμου, εφόσον δεν έχει παρέλθει δεκαπενταετία από τον ως άνω χρόνο τελέσεως (άρθρο 111 παρ. 2 ΠΚ). Τέλος, θα πρέπει να σημειωθεί ότι η υποβολή της αίτησης παροχής διεθνούς προστασίας (άσυλο), εκ μέρους του εκζητούμενου, δεν ασκεί έννομη επιρροή στην υπό κρίση υπόθεση. Και τούτο διότι, η σχετική διάταξη του άρθρου 5 παρ. 2 του π.δ. 114/2010, όπως αυτή αντικαταστάθηκε με το άρθρο 35 παρ. 4 του π/δ. 113/2013, κατά την οποία "κανένας δεν εκδίδεται πριν εκδοθεί τελεσίδικη απόφαση επί της αίτησής του (για διεθνή προστασία ή άσυλο), εφόσον επικαλείται φόβο δίωξης στο εκζητούν κράτος", αναφέρεται στη μη έκδοση του εκζητούμενου από τον αρμόδιο γι' αυτό, κατά το άρθρο 452 παρ. 1 ΚΠΔ, Υπουργό Δικαιοσύνης, εφόσον προηγήθηκε αμετάκλητη γνωμοδότηση υπέρ της έκδοσης, από το Συμβούλιο Εφετών ή τον Άρειο Πάγο, και δεν τάσσεται ως στοιχείο, που εμποδίζει (μέχρι την τελεσίδικη παραδοχή ή απόρριψη της αίτησης για διεθνή προστασία ή άσυλο) την συζήτηση ή την λήψη σχετικής απόφασης, για την έκδοση ή μη του εκζητουμένου από το αρμόδιο δικαιοδοτικό όργανο, το οποίο, για τη διαμόρφωση της γνωμοδοτικής του κρίσης, εξετάζει και συναξιολογεί (με τα λοιπά στοιχεία) και τη βασιμότητα του επικαλούμενου φόβου δίωξης, ως ενδεχομένου νομίμου λόγου, που εμποδίζει την έκδοση κατά τα άρθρα 3 της Ευρωπαϊκής Σύμβασης έκδοσης και 438 περ. γ, ε και στ ΚΠΔ [ΑΠ (Συμβ) 499/21, ΑΠ (Συμβ) 909/21, ΑΠ(Συμβ) 1487/19]. Κατ`ακολουθίαν των ανωτέρω, εφόσον εν προκειμένω συντρέχουν όλες οι απαιτούμενες κατά νόμον θετικές προϋποθέσεις για την έκδοση του εκκαλούντος - εκζητούμενου και δεν υπάρχει κανένας απαγορευτικός ή διακωλυτικός λόγος που να εμποδίζει την έκδοσή του από εκείνους που προβλέπονται στα άρθρα 3 έως 10 της Ε.Σ.Ε. και 438 του ΚΠΔ, το Συμβούλιο Εφετών Αθηνών, το οποίο, με την προσβαλλόμενη απόφασή του, γνωμοδότησε υπέρ της έκδοσης του εκκαλούντος στις Δικαστικές Αρχές της Τουρκίας, δεν έσφαλε κατά την εφαρμογή του νόμου και ορθά εκτίμησε τις αποδείξεις, απορριπτομένης ως αβάσιμης της έφεσης του εκκαλούντος, με την οποία ζήτησε απλώς να αποτραπεί η έκδοσή του στην Τουρκία. Κατόπιν όλων αυτών, πρέπει να απορριφθεί η έφεση ως κατ`ουσία αβάσιμη και να καταδικασθεί ο εκκαλών στα δικαστικά έξοδα (άρθρο 578 παρ. 1 του ΚΠΔ), όπως ειδικότερα ορίζεται στο διατακτικό.

DECISION
Unknown

LEGAL REFERENCES
Articles Referenced: άρθρων 451 παρ. 1, άρθρου 502 παρ. 2, άρθρο 28 παρ. 1 εδ. α, άρθρο 436, άρθρων 437, άρθρο 2 παρ. 1, άρθρο 12, άρθρων 3, άρθρου 12 παρ. 2, άρθρων 443 παρ. 1, άρθρο 438, άρθρο 450 παρ. 1, άρθρων 436, άρθρα 158, άρθρο 271, άρθρο 220, άρθρου 220, άρθρο 158, άρθρο 142, άρθρα 271, άρθρα 386, άρθρο 372, άρθρο 386 παρ. 1 εδ. β, άρθρο 386, άρθρο 2, άρθρο 111 παρ. 1, άρθρο 10, άρθρου 12, άρθρο 446, άρθρο 111 παρ. 2, άρθρου 5 παρ. 2, άρθρο 35 παρ. 4, άρθρο 452 παρ. 1, άρθρα 3, άρθρο 578 παρ. 1 του ΚΠΔ, άρθρα 3 έως 10, άρθρων 451, άρθρου 502, άρθρο 28, άρθρων 443, άρθρο 450, άρθρο 111, άρθρου 5, άρθρο 35, άρθρο 452, άρθρο 578
Article Codes: ΠΚ|ΚΠΔ
Law References: nan
Total Articles Cited: 41

DATES MENTIONED: 21-06-2024|21-6-2024|18-6-2024|6-5-1961|7-1-1960|13-12-1957|20-01-2023|13-04-2024|19-04-2024|22-04-2024|21-05-2024|04-06-2024|28-5-2024|20-1-2023|1-10-1985|15-4-2024|15-4-2023|13-09-2024

SOURCE: https://areiospagos.gr/nomologia/apofaseis_DISPLAY.asp?cd=MPPE3KMHD7K8KI02VDBOUDVN8LFKUT&apof=1080_2024&info=ΠΟΙΝΙΚΕΣ -  Β Ποιν. Διακ.